[bookmark: _GoBack]Агенцијата за заштита на правото на слободен пристап до информациите од јавен карактер, врз основа на член 109 став 13 од Законот за општата управна постапка („Службен весник на Република Македонија“ бр. 124/15), а согласно член 27и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од З.Р. од Прилеп, поднесена против Министерство за финансии, по предметот Барање за пристап до информации од јавен карактер, на ден 03.07.2026 година, го донесе следното: 

Р Е Ш Е Н И Е

1. Жалбата изјавена од З.Р. од Прилеп, поднесена против Министерство за финансии, заведена во Агенцијата под бр.08-31 на 22.06.2026 година, по предметот Барање за пристап до информации од јавен карактер,СЕ УВАЖУВА. 
1. Решението на Имателот на информации со Архивски број: 03-1615/4 од 05.06.2026 година СЕ ПОНИШТУВА
2. СЕ ЗАДОЛЖУВА Имателот на информации да му ги достави бараните информации на Барателот во целост, на начин и во форма наведени во Барањето.
3. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

О Б Р А З Л О Ж Е Н И Е

З.Р. од Прилеп,  на 12.12.2025 година поднел Барање за пристап до информации од јавен карактер до Министерство за финансии, со кое побарал по е-маил да му се достави документација за приватизација и стекнување сопственост на КП 14900/1, КО Прилеп од следната  информација:  
„1. Дали во Министерството за финансии се водел предмет за приватизација, отуѓување, продажба или друг правен основ што се однесува на: КП 14900/1, КО Прилеп во било кој период од создавање на архивата до денес.
2. Доколку постоел предмет, барам да ми доставите: архивски број, датум на поднесување, подносител, решение или акт (доколку постои), целосниот текст на актот, правна основа на која е спроведена постапката.
3.Доколку НЕ постои никаков документ за КП14900/1: Барам писмена потвда со точна формулација: Министерството за финансии НЕ располага со документ кој претставува правен основ за впис на СОПСТВЕНОСТ НА кп 14900/1, КО Прилеп.“
Имателот на информации на ова Барање одговорил со Известување со Архивски број 03-12818/4 од 26.12.2025 година, во кое што меѓу другото наведува „... Ве известуваме дека за недвижниот имот на наведената катастарска парцела биле водени постапки за приватизација и истите се правосилно завршени... барањето не претставува информација од јавен карактер, туку информација за лични интереси и лични цели..”
Незадоволен од добиениот писмен одговор, Барателот на информации во законски предвидениот рок поднесе Жалба, заведена во Агенцијата со бр. 08-31 на 21.04.2026 година. 
Агенцијата со електронски допис бр.08-31 од 05.05.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
Имателот на информации на на 12.05.2026 година доставил е-маил до Агенцијата, и по пошта на 14.05.2026 година достави „Одговор на жалба со Архивски број 03-1615/2 од 11.05.2026 година, во одговорот е наведено...По приемот на  доставеното барање за пристап до информации од јавен карактер, Министерството за финансии согласно податоците со кои ги има одобиено од страна на Управата за имотно правни работи, го извести барателот дека не се јавува како странка во конкретната постапка,  ниту пак истиот го има докажано правниот интерес за да учествува во истата согласно член 4 став (1) алинеа 8 од Законот за општата управна постапка...“
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата  изјавена од Барателот на информацијата, истата ЈА УВАЖИ и предметот го врати на повторно постапување пред првостепениот орган, поради следното:
Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер, ја разгледа Жалбата  изјавена од Барателот на информацијата и донесе Решение бр.08-31 од 15.05.2026 година со кое истата ЈА УВАЖИ, и предметот го врати на повторно постапување пред првостепениот орган, со укажувања за натамошно правилно постапување по предметното барање.
Имателот на информации со известување бр.03-88/8 од 09.06.2026 година ја извести Агенцијата дека „...Министерството за финансии повторно го разгледа барањето, донесе управен акт и го извеси барателот на начин наведен во барањето.”
Барателот на информации во законски предвидениот рок поднесе Жалба, заведена во Агенцијата со бр.08-31 на 25.06.2026 година. Во прилог кон Жалбата го достави  и Решението со Архивски број:03-1615/4 од 05.06.2026 година донесено од Имателот на информации.
Во Жалбата меѓу другото е наведено: „...со барањето не побарав исклучиво копии од актии и документи, туку побарав информација дали воопшто постои предмет, решение, договор или друг акт што се однесува на КП 14900/1 КО Прилеп... Министерството не се произнело по суштинскиот дел од барањето, туку единствено образложува зошто не доставува копии од евентуално постоечки документи...“
Агенцијата со електронски допис бр.08-31 од 26.06.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијта да ги достави сите списи во врска со предметот.
Имателот на информации достави Одговор на жалба со Архивски број:03-88/10 од 29.06.2026 година, по мејл на 02.07.2026 година  и по пошта на 03.07.2026 година, заведен во Агенцијата со бр.08-55. Во одговорот е наведено: „...постапувајќи по решението донесено од страна на Агенцијата во повторна постапка повторно го разгледа доставеното барање и за истото се обрати до Управата за имотно-правни работи која достави одговор по истото. Согласно одговорот од Управата...донесе Решение кое е правилно и на закон засновано...Во конкретниот случај подносителот на барањето не е странка во конкретната постапка за приватизација на градежно земјиште во државна сопственост...утврди дека дел од бараната информација согласно член 6 став (1) точка 2 од Законот за слободен пристап до информации од јавен карактер е исклучок...„личен податок чие откривање би значело повреда на заштитата на личните податоци”...”
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата  изјавена од Барателот на информацијата истата ја уважи, Решението на Имателот на информации го поништи и го задолжи Имателот на информации на Барателот да му ги достави бараните информации на начин и во форма наведени во Барањето, во рок од 15 дена од денот на доставување на Решението, поради следното:
По разгледувањето на Жалбата и сите списи во врска со предметот, Агенцијата утврди дека, постапувајќи по предметното Барање за информации од јавен карактер, Имателот на информации не постапил правилно и во целост согласно Законот за слободен пристап до информации од јавен карактер, со тоа што не му ги доставил во целост бараните информации на Барателот.
Имателот на информации во оспореното Решение наведува „...спроведе постапка за тест на штетност, при што утврди дека во конкретниот случај се работи за копии на акти за конкретен предмет за приватизација од барател кој не е странка, ниту го докажува правниот интерес во конкретната постапка...барател може да биде само точно определено лице, кои или било запишано како корисник на градежно земјиште или лице кое правото на користење го остварува врз основа на сопственост на објект...тоа значи дека дека во оваа постапка отсуствува суштинскиот елемент кој го дава квалитетот на јавен интерес, а тоа е можноста повеќе лица да претендираат на приватизација на истото земјиште...”
Согласно член 3 став 1 алинеја 2 од Законот за слободен пристап до информации од јавен карактер е утврдено дека: „информација од јавен карактер е информација во која било форма што ја создал или со која располага имателот на информацијата согласно со неговите надлежности“ и согласно член 10 став (1) од истиот Закон, е должен да ја информира јавноста со објавување на податоци од негова надлежност, и други информации кои произлегуваат од надлежноста и работата на имателот на информацијата. Со давање на бараните податоци нема да настане штета за Имателот на информации. Преку давањето на бараните информации ќе се обезбеди поголема транспарентност и отчетност на работата на Имателот на информации, за начинот на кој се трошат јавните пари, односно парите на граѓаните и ќе се овозможи остварување на јавниот интерес. 
Агенцијата утврди дека при изготвување и донесување на оспореното Решение не се испочитувани во целост одредбите предвидени во член 6 став 1 од Законот за слободен пристап до информации од јавен карактер. 
Имено, Барање за пристап до информации од јавен карактер може да се одбие само во согласност со членот 6 став 1 од Законот за слободен пристап до информации од јавен карактер, односно само во случаите кои се наведени како исклучоци од слободниот пристап, по спроведен задолжителен Тест на штетност, регулиран во член 3 алинеја 6 и член 6 став 3 од Законот за слободен пристап до информации од јавен карактер, со кој ќе се утврди дали со објавување на бараната информација последиците врз интересот кој се заштитува се поголеми од јавниот интерес и кои се штетните последици врз интересот кој се заштитува.
Што се однесува до причината за одбивање на пристапот во целост дека подносителот на Барањето врз основа на резултатот од тестот за штетност,  Агенцијата му укажува на Имателот на информации дека, согласно член 3 став 3 точка 3 од Законот за слободен пристап до информации од јавен карактер „барател на информација“ е секое правно и физичко лице без дискриминација по која било основа, на начин и под услови утврдени со овој и друг закон, а согласно член 16 став 5 од истиот Закон, барателот не е должен да го образложи барањето, но е потребно да неведе дека се работи за барање за пристап до информации од јавен карактер.
Имателот на информации во своето Решение само наведува дека „...спроведе постапка за тест на штетност, при што утврди дека во конкретниот случај се работи за копии на акти за конкретен предмет за приватизација од барател кој не е странка, ниту го докажува правниот интерес во конкретната постапка...”, без притоа да приложи доказ за тоа. Барателот на информации не е барател во постапка за приватизација на градежно земјиште во државна сопственост, односно како што наведува Имателот во оспореното Решение „...барател може да биде само точно определено лице...” 
Со давање на бараните податоци нема да настане штета за Имателот на информации. Преку давањето на бараните информации ќе се обезбеди поголема транспарентност и отчетност на работата на Имателот на информации.
Исто така, Агенцијата му укажува на Имателот на информации дека не треба да се повикува на „...Законот за ратификација на Конвенцијата на Советот на Европа за пристап до официјални документи  е наведено дека може да се ограничи правото на пристап доколку се работи за приватност и други легитимни приватни интереси...” Имено, Конвенцијата не треба да служи како алатка за одбивање на барањата за пристап до информации од јавен карактер, бидејќи во таков случај имателот на информации може да се доведе во ситуација несоодветно да го применува правото на пристап до информации од јавен карактер и да постапува спротивно на јавниот интерес. 
Во конкретниот случај, Имателот на информации со донесеното Решение, на Барателот не му ги доставил бараните информации во целост, односно не му го доставил бараниот документ со кој располага, а што се потврдува со Известувањето од Министерството за финансии со Архивски број 03-12818/4 од 26.12.2025 година, каде што меѓу другото Имателот на информации наведува „...Ве известуваме дека за недвижниот имот на наведената катастарска парцела биле водени постапки за приватизација и истите се правосилно завршени...”. Заштита на лични податоци може да се направи со доставување на анонимизирани верзии од документите, поради што Имателот на информации е должен да постапи согласно укажувањата на Агенцијата да донесе Решение со кое ќе го уважи Барањето и на барателот ќе му ги достави во целост бараните информации, на начин и во форма наведени во Барањето. 
Поради погоре наведеното, Агенцијата за заштита на правото за слободен пристап до информации од јавен карактер одлучи како во диспозитивот на ова Решение. 

Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


                                                                                                        Директор, 
                                                                                                     Петар Гајдов
                                                                                   





Доставено до:
- архива на Агенцијата
- жалителот/барател на информацијата
- имател на информацијата



1

